Raja Casablanca

Kasablankos „Radža“, o angliškuose šaltiniuose žinomas kaip Raja Club Atlhetic, o trumpai tiesiog Raja CA – profesionalus futbolo klubas, žaidžiantis aukščiausioje Maroko lygoje. Klubas įsikūręs Kasblankoje. Klubo spalvinė gama – žalia ir balta.

Istorija 
Klubas įkurtas 1949 m. kovo 20 d. Per savo gyvavimo istoriją dvylika kartų tapo šalies čempionais ir šešis kartus iškovojo šalies futbolo taurę.

Pasiekimai 
 Botola: 12
 Čempionai: 1987–1988, 1995–1996, 1996–1997, 1997–1998, 1998–1999, 1999–2000, 2000–2001, 2003–2004, 2008–2009, 2010–2011, 2012–2013, 2019–2020
 Maroko futbolo taurė: 8
 Nugalėtojai: 1974, 1977, 1982, 1996, 2002, 2005, 2012, 2017

Sezonai 
 Pastarųjų metų pasiekimai Botola.

Šaltiniai: RSSSF duomenų bazė, Soccerway.

Klubo emblemos ir spalvinė gama

Spalvinė gama ir aprangų pokyčiai 
Komandos spalvos – žalia ir balta. Klubo įkūrėjai pasirinko žalią spalvą, nes ji simbolizuoja viltį ir augimą. Žalia spalva laikoma tradicine islamo spalva. Be to, žalia yra viena iš Maroko vėliavos spalvų. Balta yra Kasablankos spalva. Šios spalvos buvo naudojamos nuo pirmųjų komandos rungtynių 1949 m.

Ilgą laiką (1968–1980 m.) aprangas siuvo vokiečių „Adidas“ firma, o nuo 1995 m. juos pakeitė „Puma“. 1990 m. klubas sudarė pirmąjį rėmimo susitarimą su „Chimicolor“, todėl jis tapo pirmuoju Maroko klubu, ant kurio marškinėlių atsirado rėmėjų pavadinimas. Vėliau rėmėjais tapo Maroko Afrikos ir Rytų bankas (BMAO) ir ODEP, šiandien žinomas kaip „MarsaMaroc“. Nuo 1995 iki 1999 metų klubą vienerius metus remdavo „Danone“ ir „Lavazza“, tačiau klubas po kiekvieno sezono pasikeisdavo aprangos gamintojus: „Adidas“, „Uhlsport“, „Umbro“ ir vėl sugrįžta prie „Adidas“. Po pergalės 1999 m. CAF Čempionų lygoje klubas pasirašė sutartį su „Hummel“ sutartį, galiojančią iki 2002 m. Tuo metu ant marškinėlių būta „Western Union“, „Fiat“, „Café ASTA“ ir „Coca-Cola“ emblemų ir reklamų. „Transatlas Sports Management“ (TSM) pavertė „Radžos“ futbolo klubą vienu iš pirmųjų klubų Afrikoje, turinčiu rinkodaros ir reklamos komisiją. Pasibaigus suarčiai su danų gamintojais „Hummel“, klubas šešerius metus bendradarbiavo su italų „Kappa“, bei pasirašė sutartį su Siera, kuri iki šiol lieka pagrindine rėmėja. Nuo 2008 iki 2013 m. kita italų firma „Lotto“ tiekdavo aprangas. 2013 m. „Adidas“ vėl tapo klubo aprangų gamintojais, kol 2017 m. pasirašyta sutartis su Italijos aprangų gamintojais „Legea“.

Šaltiniai

Nuorodos 

 SOCCERWAY (apie klubą)
 Transfermarkt (apie klubą)
 Globalsportsarchive (apie klubą)
 RSSSF duomenų bazė (Čempionai ir sezonai)
 RSSSF duomenų bazė (Taurės turnyrų istorija)

Maroko futbolo klubai